AaB's anfører Danny Califf er begyndt at forhandle kontrakt mens han, og resten af truppen er på træningslejr i Spanien.

Danny Califf's kontrakt med AaB udløber til sommer. Amerikaneren vil gerne blive og nu er AaB klar til at forhandle. - Nu har vi fået gang i den proces, der hedder, at vi vil give ham et tilbud, og så er det op til Danny at forholde sig til det, siger sportsdirektør Lynge Jacobsen. Hvad tilbuddet lyder på, er stadig uvist, men anføreren selv foretrækker en længere kontraktperiode. - Hvis det stod til mig, så er det mindst to år. Det vil være fjollet af mig, at skrive under på en etårs kontrakt. Af hensyn til min familie, vil jeg gerne have lidt sikkerhed, siger Danny Califf til TV2/Nord. Danny Califf kom til AaB i januar 2006, og blev anfører sidste sommer. Nu vil de næste par ugers forhandlinger vise om han bliver i AaB.